Consiliul Județean Satu Mare transmite felicitări Inspectoratului Poliției Județene Satu Mare pentru modernizare și adaptare la noile provocări ale societății! de asemenea, mulțumește polițiștilor sătmăreni pentru devotamentul lor în menținerea siguranței și ordinii publice în toate comunitățile județului.
"Sunteți adevărați piloni ai societății noastre!"
Consiliul Județean Satu Mare rămâne în continuare un partener activ în asigurarea infrastructurii necesare activităților de prevenție.
"Pentru descurajarea consumului de droguri, vom dota Serviciul de Medicină Legală din cadrul Spitalului Județean de Urgență Satu Mare cu un aparat de depistare a tuturor formelor de droguri, grație unui parteneriat cu Primăria Municipiului Satu Mare. Aparatul de ultimă generație, în valoare de 300.000 de euro, va permite identificarea rapidă și precisă a diverselor substanțe interzise", a afirmat Pataki Csaba, președintele Consiliului Județean Satu Mare, cu ocazia Zilei Poliției Române.